ธอส. เพิ่มความสะดวกลูกค้า ไม่พลาดรับหนังสือรับรองดอกเบี้ยเงินกู้
ธอส. เพิ่มความสะดวกลูกค้า ไม่พลาดรับหนังสือรับรองดอกเบี้ยเงินกู้ เพียงอัพเดตข้อมูลส่วนบุคคล ผ่าน Application : GHB ALL
21 ธ.ค. 2564

ธนาคารอาคารสงเคราะห์ (ธอส.) เพิ่มความสะดวกให้กับลูกค้าธนาคารที่ต้องการรับหนังสือรับรองดอกเบี้ยเงินกู้ เพื่อใช้ประกอบการการลดหย่อนภาษีประจำปี 2564 ด้วยการเปิดให้ลูกค้าแก้ไข หรือ Update การเปลี่ยนแปลงที่อยู่สำหรับจัดส่งหนังสือดังกล่าว รวมไปถึงหมายเลขโทรศัพท์มือถือ และ E-Mail ภายในวันที่ 30 ธันวาคม 2564 นี้ เพื่อไม่ให้พลาดการรับเอกสารสำคัญจากธนาคารโดยสามารถทำได้ง่ายๆ เพียงปลายนิ้วสัมผัส ในขั้นตอนเดียว ผ่าน Application : GHB ALL ด้วยการเลือกฟังก์ชั่น “แก้ไขข้อมูลส่วนบุคคล” และเลือกแก้ไขข้อมูลตามที่ต้องการได้ทันที โดยไม่ต้องเดินทางไปยังสาขา ไม่ยุ่งยาก ไม่เสียเวลา และสามารถป้องกันความเสี่ยงการแพร่ระบาดของ COVID-19 ได้อีกด้วย


สอบถามข้อมูลเพิ่มเติม หรือ ติดตามข้อมูลข่าวสารของธนาคารได้ที่ www.ghbank.co.th หรือศูนย์ลูกค้าสัมพันธ์ (Call Center) โทร 0-2645-9000 หรือ Facebook Fanpage ธนาคารอาคารสงเคราะห์ และ Application : GHB ALL